ฟินันซ่าเปิดขายกองทุนตราสารหนี้6เดือน
บลจ.ฟินันซ่า คลอดกองทุนตราสารหนี้ในประเทศ ลงทุน 6 เดือน จ่ายผลตอบแทน 3.5% ต่อปี เปิดขายถึง 12 ก.ค.นี้
5 ก.ค. 2554

บลจ.ฟินันซ่า คลอดกองทุนตราสารหนี้ในประเทศ ลงทุน 6 เดือน จ่ายผลตอบแทน 3.5% ต่อปี เปิดขายถึง 12 ก.ค.นี้
นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร  บริษัทหลักทรัพย์จัดการกองทุน (บลจ.) ฟินันซ่า เปิดเผยว่า  ฟินันซ่าออกกองทุนเปิดฟินันซ่าตราสารหนี้ 6 เดือน 2 (FAM FIX 6M2) ให้ประมาณการผลตอบแทน 3.5 % ต่อปีอายุประมาณ 6 เดือน เสนอขายถึงวันที่ 12 ก.ค.2554 จองซื้อขั้นต่ำ 2,000 บาท พิเศษสำหรับงาน ตลาดนัดกองทุนรวม ที่สยามพารากอนระหว่างวันที่ 7-10 ก.ค.นี้
กองทุนดังกล่าวจะลงทุนลงทุนในตั๋วเงินหรือเงินฝากธนาคารในประเทศ ตั๋วแลกเงินบริษัทดับเบิ้ลเอ บริษัท บัตรกรุงไทย บริษัทอุตสาหกรรมโรจนะ บริษัท เอเซียเสริมกิจลีสซิ่ง, และบริษัทภัทรลีสซิ่ง รวมทั้งจะลงทุนตั๋วเงินคลังหรือพันธบัตรธนาคารแห่งประเทศไทย อัตรารับซื้อคืนอัตโนมัติ  3.5% ต่อปี นับว่าเป็นกองทุนตราสารหนี้ระยะสั้นที่ให้ผลตอบแทนที่ดีเมื่อเทียบกับกองทุนอื่นในลักษณะเดียวกัน โดยในเดือนที่ผ่านมาตัวเลขประมาณการที่เห็นสำหรับ 6 เดือนจะเป็น 2.9-3.3% ต่อปีเท่านั้น